ai4bharat/Pralekha huggingface dataset:
நிதி அமைச்சகம்
தன்னார்வ இணக்கத்தை ஏற்படுத்த மத்திய நேரடி வரிகள் வாரியத்தின் இ-சரிபார்ப்புத் திட்டம் தகவல் தொழில்நுட்பத்தைப் பயன்படுத்துகிறது
தன்னார்வ வரி இணக்கம் மற்றும் வரி நிர்வாகத்தில் வெளிப்படைத் தன்மையை ஊக்கப்படுத்த வருமான வரித்துறை பல முற்போக்கான நடவடிக்கைகளை மேற்கொண்டு வருகிறது. இத்தகையை முன்முயற்சிகளில் ஒன்றாக இ- சரிபார்ப்புத் திட்டம் உள்ளது. இது குறித்து 2021, டிசம்பர் 13 அன்று அறிவிப்பு வெளியிடப்பட்டது.
வரி செலுத்துவோரால் தாக்கல் செய்யப்படும் வருமான வரி கணக்குகளில் பதிவு செய்யப்படாத அல்லது குறைவாக பதிவு செய்யப்பட்ட நிதி பரிவர்த்தனை தகவலை வரி செலுத்துவோருடன் பகிர்ந்து கொள்வதையும், சரிபார்ப்பதையும் நோக்கமாக கொண்ட இந்தத் திட்டத்தில் தகவல் தொழில்நுட்பம் சிறப்பாக பயன்படுத்தப்படுகிறது.
இ- சரிபார்ப்பு தொடர்பான அனைத்து நடைமுறைகளும் டிஜிட்டல் வழியாக நடைபெறுகின்றன. மின்னணு முறையில் நோட்டீஸ்கள் அனுப்பப்பட்டு வரி செலுத்துவோரின் பதில்களும், மின்னணு முறையில் சமர்ப்பிக்கப்படுகின்றன. விசாரணை நிறைவடைந்த பின், சரிபார்ப்பு அறிக்கையும், மின்னணு முறையில் தயாரிக்கப்பட்டு நேரடியான தலையீடு இல்லாமல், வரி செலுத்துவோருக்கு அனுப்பப்படுகிறது.
இந்த வகையில், முன்னோட்டமாக 2019- 20 நிதியாண்டில், 68 ஆயிரம் கணக்குகளில் இ- சரிபார்ப்புக்காக நிதிப்பரிமாற்ற தகவல் பெறப்பட்டன. இதுவரை சம்பந்தப்பட்ட இயக்ககத்தின் மூலம் 35 ஆயிரம் கணக்குகளில் இ- சரிபார்ப்பு முடிக்கப்பட்டுள்ளன. எஞ்சியவை சரிபார்க்கப்பட்டு வருகின்றன.
இந்தத் திட்டம் குறித்து நன்கு புரிந்துகொள்ளவும், இதில் செயல்படுத்தப்படும் பல்வேறு நடைமுறைகளை அறிந்துகொள்ளவும் அடிக்கடி கேட்கப்படும் பல்வேறு கேள்விகளுக்கு www.incometaxindia.gov என்ற இணைய தளத்தில் விளக்கங்கள் உள்ளன.
பிரதமர் அலுவலகம்
சூரத் நகரில் நடைபெற்ற தீவிபத்து குறித்து பிரதமர் கவலை தெரிவித்தார்
பிரதமர் திரு. நரேந்திர மோடி, சூரத் நகரில் நடைபெற்ற தீவிபத்து குறித்த தனது கவலையைத் தெரிவித்தார். இந்த விபத்தில் பாதிக்கப்பட்டோருக்கு தேவையான அனைத்து உதவிகளையும் செய்யுமாறு குஜராத் மாநில அரசையும் உள்ளூர் அதிகாரிகளையும் அவர் கேட்டுக் கொண்டார்.
“சூரத் நகரில் நடைபெற்ற தீவிபத்து குறித்து மிகவும் கவலையுற்றேன். இந்த விபத்தில் உயிரிழந்தோரின் குடும்பங்களை நினைத்து கவலைப்படுகிறேன். இதில் காயமுற்றோர் விரைவாக குணமடைய வேண்டும். இதில் பாதிக்கப்பட்டோருக்கு அனைத்து வகையான உதவிகளையும் செய்யுமாறு குஜராத் மாநில அரசையும் உள்ளூர் அதிகாரிகளையும் கேட்டுக் கொண்டுள்ளேன்.” என பிரதமர் இச்செய்தியில் குறிப்பிட்டிருந்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 127.61 கோடியைக் கடந்தது
நாட்டில் கடந்த 24 மணி நேரத்தில் 1,04,18,707 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 127.61 கோடியைக்  கடந்தது. 1,32,44,514 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 6,918 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,60,774ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 161 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,895 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 99,155 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.29 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,26,064 கொவிட் பரிசோதனைகள் செய்யப்பட்டன. இதுவரை சுமார் 64.72 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 21 நாட்களில் 1 சதவீதத்திற்கும் குறைவாக நீடித்து, தற்போது 0.80 சதவீதமாக உள்ளது. தினசரித் தொற்று விகிதம் 0.73 சதவீதமாக பதிவாகியுள்ளது. இந்த எண்ணிக்கை தொடர்ந்து 62 நாட்களாக 2 சதவீதத்திற்குக் கீழே 97 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778162
(Visitor Counter : 152
கப்பல் போக்குவரத்து அமைச்சகம்
ரூ.3,004.63 கோடி மதிப்பீட்டில் பாரதீப் துறைமுகத்தை ஆழப்படுத்தி மேம்படுத்த திட்டம்
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், பொருளாதாரம், சமூகம் மற்றும் சுற்றுச்சூழலுக்கு நிலையான மற்றும் நடைமுறையில் வழங்கக்கூடிய முதலீட்டுத் திட்டம் உட்பட நீண்ட கால உள்கட்டமைப்புத் திட்டங்களில் வலுவான முதலீட்டாளர் நம்பிக்கையை நோக்கமாகக் கொண்டுள்ளது. அந்த தொலைநோக்கு முன்முயற்சிகளில் ஒன்று, பாரதீப் துறைமுகத்தில் மூலதன திட்டமாகும், இது துறைமுகத்தை உலகத் தரம் வாய்ந்த நவீன துறைமுகமாக மாற்றும், இது கவிழ்ந்த கப்பலைக் கையாளும் திறன் கொண்டது. கிழக்கு மாநிலங்களின் வளர்ச்சிக்கு பிரதமர் முக்கியத்துவம் அளித்து வருவதால், எதிர்கால அணுகுமுறையுடன் இந்த முடிவு எடுக்கப்பட்டுள்ளது.
பாரதீப் துறைமுகத்தில் பொது-தனியார் கூட்டாண்மை  முறையில் உருவாக்குதல், இயக்குதல் மற்றும் பரிமாற்றம்  அடிப்படையில் மேற்கத்திய கப்பல்துறையின் மேம்பாடு உட்பட உள் துறைமுக வசதிகளை மேம்படுத்துதல், ஆழப்படுத்துதல் ஆகியவை இந்தத் திட்டத்தில் அடங்கும். திட்ட மதிப்பீடு ரூ.3,004.63 கோடி.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்தா சோனோவால், இந்த திட்டத்தின் வெற்றியானது பாரதீப் துறைமுகம் மெகா துறைமுகமாக மாறுவதற்கான ஒரு மைல்கல். கிழக்கு மாநிலங்களின் வளர்ச்சிக்கான பிரதமரின் தொலைநோக்கு பார்வைக்கு இது உதாரணம் என்று கூறினார். துறைமுக செயல்திறனில் முன்னேற்றம், சிறந்த சரக்கு கையாளுதல், அதிக அளவிலான வேலைவாய்ப்பு உருவாக்கம், வர்த்தகம் மற்றும் சமூக-பொருளாதார வளர்ச்சிக்கு வழிவகுக்கும் என்றும் அமைச்சர் கூறினார்.
பாரதீப் துறைமுக ஆணையம் 1966 இல் இரும்புத் தாது ஏற்றுமதிக்கான ஒற்றைப் பொருள் துறைமுகமாகத் தொடங்கப்பட்டது. கடந்த 54 ஆண்டுகளில், இரும்புத் தாது, குரோம் தாது, அலுமினியம் , நிலக்கரி, உர மூலப்பொருட்கள், சுண்ணாம்பு கல், கிளிங்கர், முடிக்கப்பட்ட எஃகு பொருட்கள், கொள்கலன்கள் போன்ற பல்வேறு ஏற்றுமதி, இறக்குமதி சரக்குகளைக் கையாளும் வகையில் துறைமுகம் தன்னை மாற்றிக்கொண்டது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1829160
பிரதமர் அலுவலகம்
நிதியமைச்சர்கள் மற்றும் மத்திய வங்கி ஆளுநர்களின் 3-வது கூட்டத்தின்போது நடைபெற்ற இரவு விருந்தில் எடுக்கப்பட்ட பெண் தலைவர்களின் புகைப்படத்தை பிரதமர் பகிர்ந்துள்ளார்
இந்தியாவின் ஜி20 தலைமைத்துவத்தின் கீழ் நடைபெற்ற நிதியமைச்சர்கள் மற்றும் மத்திய வங்கி ஆளுநர்களின் 3-வது கூட்டத்தின்போது ஏற்பாடு செய்யப்பட்டிருந்த இரவு விருந்தில் எடுக்கப்பட்ட பெண் தலைவர்களின் புகைப்படத்தை பிரதமர் திரு நரேந்திர மோடி பகிர்ந்துள்ளார்.
மத்திய நிதி அமைச்சர் திருமதி நிர்மலா சீதாராமனின் ட்விட்டர் பதிவைப் பகிர்ந்து பிரதமர் கூறியதாவது:
“நம் உலகின் எதிர்காலத்தை வடிவமைப்பதில் பெண்களின் முக்கியப் பங்களிப்பை எடுத்துரைக்கும் வகையிலான எழுச்சியூட்டும் புகைப்படம்.”
பாதுகாப்பு அமைச்சகம்
முன்னாள் படைவீரர்களுக்கு வேலைவாய்ப்பை ஏற்படுத்தும் புரிந்துணர்வு ஒப்பந்தத்தில் முன்னாள் படைவீரர் நலத்துறை கையெழுத்து
முன்னாள் படைவீரர்களுக்கு வேலைவாய்ப்பை அதிகரிக்கும் முயற்சியாக கார்ப்பரேட் நிறுவனங்களையும், முன்னாள் படை வீரர்களையும் ஒரே தளத்தில் கொண்டு வரும் வகையில், முன்னாள் படைவீரர்கள் நலத்துறை மற்றும் அப்னாடைம் தொழில்நுட்ப நிறுவனம் இடையே 2023 ஜூன் 2ம் தேதி இன்று தில்லியில் புரிந்துணர்வு ஒப்பந்தத்தில் கையெழுத்தானது. சாதாரண வாழ்க்கை வாழும் முன்னாள் படைவீரர்களுக்கு கண்ணியமான இரண்டாவது பணியைப் பெற்றுத்தர இந்த புரிந்துணர்வு ஒப்பந்தம் உதவுகிறது. மேலும் திறமையுள்ளவர்களுக்கும், உள்ளூரில் காலியாக உள்ள வேலை வாய்ப்புகளுக்குமான இடைவெளியை குறைக்கிறது.
மனித வள மேம்பாட்டு அமைச்சகம்
கோவிட்19 மேலாண்மை பயிற்சி திட்டம்: இந்திய அரசு அறிமுகம்
மத்திய மனித ஆற்றல் மேம்பாட்டுத் துறையின் இணைய தளத்தின் தீக்ஷாவில் ஒருங்கிணைந்த அரசு ஆன்லைன் பயிற்சி வலைப்பக்கம்
உலக அளவிலான கோவிட்-19 நோய்க்கு எதிரான போராட்டத்தில் இந்தியா ஈடுபட்டுள்ளது. இந்த நோய் தொடர்பான பணிகளில் ஏற்கனவே ஈடுபட்டுள்ள இந்தியாவின் முதல் நிலைப்பணியாளர்கள், மிகவும் பாராட்டத்தக்க வகையில், தங்கள் பணிகளைச் செய்து வருகிறார்கள். உலக அளவிலான இந்த நோய், இனிவரும் கட்டங்களில், மிக அதிகமான அளவு தாக்கத்தை ஏற்படுத்துகையில், இந்த முதல்நிலை பணியாளர்களுக்கு மாற்றுப் பணியாளர்கள் அதிக அளவில் தேவைப்படுவார்கள்.
முதல்நிலைப் பணியாளர்களுக்கு வேண்டிய தேவையான பயிற்சிகள் அளிப்பதற்காக, மத்திய அரசு கோவிட் மேலாண்மைக்கான பயிற்சித்திட்டம் ஒன்றை அறிமுகப்படுத்தியுள்ளது. நோய்த்தாக்குதலின் போது,, முதல்நிலைப் பணியாளர்களுக்கு, நோயைத் திறமையாகக் கையாள்வதற்கான திறன்களை அளிக்கவேண்டும் என்பதற்கான, ‘ஒருங்கிணைந்த அரசு ஆன்லைன் பயிற்சி திட்டம்’ ஐகாட் எனப் பெயரிடப்பட்டுள்ள, இந்த பயிற்சி வலைப்பக்கத்தை, மத்திய மனித ஆற்றல் மேம்பாட்டுத் துறை அமைச்சகத்தின் தீக்ஷா வலைத்தளத்தில் காணலாம்.
மருத்துவர்கள், செவிலியர்கள், மருத்துவம் சார் பணியாளர்கள். சுகாதாரப்பணியாளர்கள். தொழில் நுட்பப் பணியாளர்கள், உதவி மருத்துவ செவிலியர்கள்  பேறுகால உதவியாளர்கள், மாநில அரசு அதிகாரிகள், மத்திய பாதுகாப்பு அலுவலக அதிகாரிகள், பல்வேறு காவல்துறை அமைப்புகள், என்சிசி மாணவர்கள், நேரு யுவ கேந்திரா சங்கதன், தேசிய சேவைத் திட்டம் , இந்திய செஞ்சிலுவைச் சங்கம், பாரத சாரண சாரணியர் இயக்கம் மற்றும் இதர தன்னார்வத் தொண்டு ஊழியர்கள் ஆகியோருக்கான பயிற்சித்திட்டங்கள் ஐகாட்  பயிற்சி பாடதிட்டத்தில் உள்ளன. இதற்கான வலைப்பக்க இணைப்பு இங்கே கொடுக்கப்பட்டுள்ளது. https://igot.gov.in/igot/.
உலகளாவிய இந்த நோய் பன்மடங்கு பெருகி வரும் நேரத்தில், தேவையான வகையில் இந்த நோயை எதிர்கொள்வதற்கான, பயிற்சிகள் கற்பவர்களின் நேரத்திற்கேற்பவும், ஆன்சைட் அடிப்படையிலும் வழங்கப்படுகின்றன.
குடியரசுத் தலைவர் செயலகம்
இந்தியக் குடியரசுத் தலைவர் 2018-க்கான விசிட்டர் விருதுகளை வழங்கினார்
குடியரசுத் தலைவர் மாளிகையில் இன்று  மத்திய பல்கலைக் கழகங்களில் துணைவேந்தர்கள் பங்கேற்ற ஒருநாள் கூட்டத்தை குடியரசுத் தலைவர் திரு ராம் நாத் கோவிந்த் நடத்தினார். இந்தக் கூட்டத்தின் தொடக்க அமர்வின் போது அடிப்படை மற்றும் பயன்பாட்டு அறிவியல், மனிதகுலம், கலைகள், சமூக அறிவியல் ஆகிய துறைகளில் ஆராய்ச்சி செய்தவர்களுக்கு விசிட்டர் விருதுகளை அவர் வழங்கினார்.
விருது வழங்கும் விழாவில் பேசிய குடியரசுத் தலைவர் 2018-க்கான விசிட்டர் விருதுகளை வென்றவர்களுக்குப் பாராட்டுத் தெரிவித்தார். புற்றுநோய் சிகிச்சையை அதிகப் பயன்பாட்டோடும் குறைந்த செலவிலும் மேற்கொள்ளும் வகையில் மருந்து வழங்கும் முறையை உருவாக்கிய பேராசிரியர் சஞ்சய் கே ஜெயின், பாம்பு விஷம் முறிப்பதற்கு மூலக்கூறு கூட்டிணைவு ஆராய்ச்சி செய்த பேராசிரியர் அஷிஸ்குமார் முகர்ஜி, வேளாண் உற்பத்தித் திறனை அதிகரித்து விவசாயிகளின் வருவாயை கூடுதலாக்கும் வகையில் நெல் ரகம் ஒன்றை உருவாக்கிய பேராசிரியர் அஸ்வனி பரிக், மனித குலம், கலைகள் மற்றும் சமூக அறிவியல் துறையில் சிறந்த பணிக்கு பேராசிரியர் பிரமோத் கே நாயர் ஆகியோருக்கு இந்த விருதுகள் வழங்கப்பட்டன.
நமது மக்களை வறுமையிலிருந்து வெளியே கொண்டு வரவும், அவர்களின் சுகாதாரத்தை உறுதி செய்யவும், உணவு மற்றும் எரிசக்தி பாதுகாப்பை எட்டுவதற்கு அல்லது நல்ல முறையில் செயல்படுத்துவதற்கும், ஆராய்ச்சி மற்றும் புதிய கண்டுபிடிப்பு முக்கியமான பங்களிப்பைச் செய்ய முடியும் என்று குடியரசுத் தலைவர் கூறினார்.
பல்கலைக் கழகங்கள் தமது கல்வித் திட்டங்களில் சமூகம் சார்ந்த முயற்சிகளை இணைத்துக் கொள்ள வேண்டும் என்றும், அவற்றின் வளாகங்களுக்கு அருகே உள்ள சமூகத்தினரைப் பணியில் ஈடுபடுத்திக் கொள்ள வேண்டும் என்றும், குடியரசுத் தலைவர் கேட்டுக் கொண்டார்.
நமது நாடு எதிர்கொள்ளும் குறிப்பிடத்தக்க சவால்களுக்கு தீர்வுகாண பல்கலைக் கழகங்கள் முக்கியப் பங்காற்ற வேண்டும் என்று குடியரசுத் தலைவர் கூறினார். இந்த சவால்களில் பலவற்றுக்கு ஆக்கப்பூர்வமான, புதிய கண்டுபிடிப்புகள் எனும் தீர்வுகள் தேவைப்படுவதாக அவர் குறிப்பிட்டார்.
இந்த ஒருநாள் கூட்டத்தில் 41 மத்திய பல்கலைக் கழகங்களின் துணைவேந்தர்கள் தவிர, மத்திய மனித வள மேம்பாட்டுத் துறை அமைச்சர் திரு பிரகாஷ் ஜவ்டேகர், மனித வள மேம்பாட்டுத் துறை இணையமைச்சர் டாக்டர் சத்யபால் சிங், முதன்மை அறிவியல் ஆலோசகர் பேராசிரியர் கே விஜய்ராகவன், பல்கலைக் கழக மானியக் குழுவின் தலைவர் பேராசிரியர் டி பி சிங் மனிதவள மேம்பாட்டு அமைச்சகம் மற்றும் அறிவியல் தொழில்நுட்ப அமைச்சகம் ஆகியவற்றின் பிரதிநிதிகள் கலந்துகொண்டனர்.
(Visitor Counter : 140
ஊரக வளர்ச்சி அமைச்சகம்
மத்திய ஊரக வளர்ச்சி மற்றும் பஞ்சாயத்துராஜ் அமைச்சர் திரு.நரேந்திர சிங் தோமர், கரி்ப் கல்யாண் வேலைவாய்ப்புத் திட்டத்தின் முன்னேற்றம் குறித்து 6 மாநில பிரதிநிதிகளுடன் ஆய்வு
மத்திய ஊரக வளர்ச்சி மற்றும் பஞ்சாயத்துராஜ் அமைச்சர் திரு.நரேந்திர சிங் தோமர், கரி்ப் கல்யாண் வேலைவாய்ப்புத் திட்டத்தின் முன்னேற்றம் குறித்து, 6 மாநிலங்களின் ஊரக வளர்ச்சி அமைச்சர்கள் மற்றும் உயர் அதிகாரிகளுடன் காணொலிக் காட்சி வாயிலாக ஆய்வுக் கூட்டம் ஒன்றை நடத்தினார். 2020 ஜூன் 20 அன்று பிரதமர் திரு.நரேந்திர மோடி துவக்கி வைத்த கரிப் கல்யாண் வேலைவாய்ப்புத் திட்டம், பிகார், உத்தரப்பிரதேசம், ஜார்க்கண்ட், மத்தியப்பிரதேசம், ஒடிசா, ராஜஸ்தான் ஆகிய மாநிலங்களில் 116 மாவட்டங்களில் செயல்படுத்தப்படுகிறது. இந்தத் திட்டம் 125 நாட்களுக்கு அமல் செய்யப்படும். 11 பல்வேறு அமைச்சகங்களின் கீழ் 25 பணிகளை இத்திட்டத்தின் கீழ் செய்து முடிக்க உத்தேசிக்கப்பட்டுள்ளது. தொடர்ந்து கண்காணிக்கப்படும் பல்வேறு அலகுகளின் கீழ் இத்திட்டம் சிறப்பாக செயல்படுத்தப்படுகிறது.
மாநில அரசு பிரதிநிதிகளிடம் உரையாற்றிய மத்திய அமைச்சர் திரு.நரேந்திர சிங் தோமர், புலம் பெயர்ந்த தொழிலாளர்களுக்கு அவர்களது சொந்த ஊர்களில் வேலைவாய்ப்பை அளிப்பதற்காக அரசு இந்த நடவடிக்கை எடுத்துள்ளது என்றும், இத்திட்டம் புலம்பெயர்ந்தவர்களுக்கு மட்டுமின்றி, உள்ளூர் கிராமப்புற மக்களுக்கும் வேலைவாய்ப்பினை அளிப்பதோடு, பொருளாதாரத்தை வலுப்படுத்தி பொது உள்கட்டமைப்பினை மேம்படுத்தி, வாழ்வாதார வாய்ப்புகளையும் உருவாக்குகிறது என்றார். சாலைகள், வீடுகள், அங்கன்வாடி மையங்கள், பஞ்சாயத்து கட்டிடங்கள், பல்வேறு வாழ்வாதாரம் சார்ந்த சொத்துகள் மற்றும் சமுதாயக் கூடங்கள் உள்ளிட்ட கட்டமைப்புப் பணிகள் இத்திட்டத்தின் கீழ் மேற்கொள்ளப்படுகின்றன. மத்திய மற்றும் மாநில அரசுகளின் முனைப்பான ஒத்துழைப்புடன் இத்திட்டம் சிறப்பாக செயல்படுத்தப்படுவதாக திருப்தி தெரிவித்த திரு.தோமர், தொடர்ந்து இதனை முனைப்புடன் செயல்படுத்தி அதிகமான உள்கட்டமைப்பு வசதிகளை உருவாக்குமாறு வலியுறுத்தினார்.
பிரதமர் அலுவலகம்
ஈஸ்டரை முன்னிட்டு மக்களுக்கு பிரதமர் வாழ்த்து
ஈஸ்டர் பண்டிகையையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டர் பதிவில் பிரதமர் கூறியிருப்பதாவது.
‘’ மகிழ்ச்சிகரமான ஈஸ்டர்! ஏசு கிறிஸ்துவின் எண்ணங்களையும், லட்சியங்களையும், சமூக நீதி மற்றும் கருணையின் முக்கியத்துவத்தையும் நாம் நினைவுகூர்வோம். நமது சமுதாயத்தில், மகிழ்ச்சியின் எழுச்சியும், சகோதரத்துவமும் மேலோங்கட்டும்’’
எஃகுத்துறை அமைச்சகம்
எஃகு அமைச்சகத்தின் பொதுத் துறை நிறுவனங்கள் விவாத் சே விஸ்வாஸ் திட்டத்தின் கீழ் உரிய வரியை செலுத்தின
மத்திய எஃகு அமைச்சகத்தின் கீழ் இயங்கும், பல்வேறு மத்திய பொதுத் துறை நிறுவனங்கள் , விவாத் சே விஸ்வாஸ் திட்டத்தின் கீழ், மார்ச் 31ஆம் தேதியன்று செலுத்த வேண்டிய உரிய வரியை அரசுக்கு செலுத்தியுள்ளன.
(இது தொடர்பான விரிவான விவரங்களுக்கு கீழ்க்காணும் இணைப்புக்கு செல்லவும் : https://pib.gov.in/PressReleseDetail.aspx?PRID=1609939
இளைஞர் நலன் மற்றும் விளையாட்டு அமைச்சகம்
ஆசிய விளையாட்டு போட்டிகளில் இந்திய ஸ்குவாஷ் வீரர்களுக்கு பயிற்சி அளிக்க கிறிஸ் வாக்கரை நியமிக்க அரசு ஒப்புதல்
இரண்டு முறை உலக ஸ்குவாஷ் சாம்பியன் பதக்கம் வென்ற கிறிஸ் வாக்கரை இந்த ஆண்டின் இறுதியில் நடைபெறும் ஆசிய விளையாட்டுப் போட்டிக்கான இந்திய அணிக்கு வெளிநாட்டு பயிற்சியாளராக நியமனம் செய்ய மத்திய இளைஞர் விவகாரங்கள் மற்றும் விளையாட்டு அமைச்சகம் ஒப்புதல் அளித்துள்ளது.
ஸ்குவாஷ் மற்றும் மிதிவண்டி ஓட்டுதலில் இங்கிலாந்தின் சார்பாக போட்டிகளில் கலந்து கொண்ட வாக்கர், 16 வாரங்களுக்கு இந்திய அணிக்கு பயிற்சியளிப்பார்.
முன்னாள் இங்கிலாந்து கேப்டனான வாக்கரின் நியமனம் இந்திய விளையாட்டு ஆணையத்தின் தேர்வுக் குழு மற்றும் ஸ்குவாஷ் ராக்கெட் கூட்டமைப்பு அதிகாரிகளால் பரிந்துரைக்கப்பட்டது. 1997-ம் ஆண்டு தொடக்க உலக இரட்டையர் ஸ்குவாஷ் சாம்பியன் பட்டத்தை மார்க் கெய்ர்ன்ஸுடன் இணைந்து அவர் வென்றார். அமெரிக்காவிற்குச் சென்ற அவர், அமெரிக்க அணியின் தேசியப் பயிற்சியாளராக உயர்ந்தார்.
"உலக இரட்டையர், காமன்வெல்த் விளையாட்டு மற்றும் ஆசிய விளையாட்டுப் போட்டிகள் நடைபெறவுள்ள இந்த முக்கியமான ஆண்டில், இந்திய அணியுடன் இணைந்து பணியாற்றுவதில் நான் மிகவும் உற்சாகம் அடைகிறேன்," என்று அவர் கூறினார்.
"வரவிருக்கும் போட்டிகளில் இந்திய வீரர்கள் தங்களின் சிறந்த திறனை வெளிப்படுத்துவதற்கு அவர்களை தயார் செய்வதில் உதவ விரும்புகிறேன். வரவிருக்கும் மாதங்களை நான் மிகவும் ஆவலுடன் எதிர்பார்க்கிறேன்,” என்று வாக்கர் மேலும் தெரிவித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1792128
-----
(Visitor Counter : 169
அறிவியல் மற்றும் தொழில்நுட்பத்துறை
கொள்கை வகுப்பாளர்களால் தொற்று பரவுதல் மற்றும் உதவி முடிவெடுப்பதை கண்காணிக்க கொவிட்-19 இந்திய தேசிய உயர்நிலை மாதிரியை அறிவியல் மற்றும் தொழில்நுட்பத்துறை தொடங்குகிறது
எதிர்கால நோய்த்தொற்றின் பரவலைக் கண்காணிக்க உதவும் வகையில் கொவிட் -19 இந்திய தேசிய உயர்நிலை மாதிரியை அறிவியல் மற்றும் தொழில்நுட்பத்துறை  துவக்கியுள்ளது, சுகாதார அமைப்புகளின் தயார்நிலை மற்றும் பிற நோய் தணிப்பு நடவடிக்கைகள் சம்பந்தப்பட்ட முடிவுகளுக்கு இது உதவுகிறது.
தொற்று மற்றும் இறப்பு குறித்து அரசாங்கம் உன்னிப்பாகக் கண்காணிக்கும் அதே வேளையில், பரவலைக் கணிப்பதற்கும், நோய்க் கண்காணிப்பை மேம்படுத்துவதற்கும் ஒரு வலுவான முன்கணிப்பு மாதிரியைக் கொண்டு வருவது கட்டாயமாகும். கொவிட் -19 முன்கணிப்பு மற்றும் கண்காணிப்புக்கான பல கணித மாதிரிகள் அறிவியல் மற்றும் தொழில்நுட்பத்துறை  - அறிவியல் மற்றும் பொறியியல் ஆராய்ச்சி வாரியம்  மற்றும் பிற நிறுவனங்களால் நிதியளிக்கப்பட்ட புலனாய்வாளர்களால் உருவாக்கப்படுகின்றன.
அளவீட்டு நிகழ்வுகளின் பேரழிவு மேலாண்மைத் திட்டத்திற்கு கணித மாதிரிகளைப் பயன்படுத்திய இந்தியாவின் வரலாற்றால் ஈர்க்கப்பட்ட அறிவியல் தொழில்நுட்பத்துறை, இந்தத் துறையில் நிபுணத்துவம் பெறுவதற்கும், முழு நாட்டிற்கும் ஒரு மாதிரியை உருவாக்குவதற்கும் இந்த பயிற்சியைத் தொடங்கியுள்ளது, இது சான்றுகள் அடிப்படையிலான முன்கணிப்புக்குத் தேவையான கடுமையான சோதனைகளுக்கு உட்படுத்தப்படும், இது வானிலை முன்னறிவிப்பு துறையில் வழக்கமாக நடைமுறையில் உள்ளது.
இந்த மாதிரி முற்றிலும் கொவிட்-19 உடன் தொடர்புடைய தரவை மட்டுமே நம்பியிருக்கும், மேலும் தரவின் புதிய போக்குகளிலிருந்து கற்றுக்கொள்ள ஒரு தகவமைப்பு உள்ளமைக்கப்பட்ட கூறுகளையும் கொண்டுள்ளது. இது வெற்றிகரமான சான்றுகளை அடிப்படையாகக் கொண்ட கணித மற்றும் புள்ளிவிவர முன்கணிப்பு மாதிரிகளை ஒருங்கிணைத்து, தொற்றுநோய்ப் பரவல் குறித்த வலுவான முன்கணிப்புக்கான சிறந்த முன்கணிப்புப் பகுப்பாய்வுகளையும் உள்ளடக்கும். இந்தியாவிலும் உலகெங்கிலும் உள்ள கொள்கை வகுப்பாளர்கள் இந்த சூப்பர்மாடலைப் பயன்படுத்தலாம், இது நோய்த்தொற்று பரவுவதற்கான வீதத்தையும், அது எவ்வாறு சுகாதாரத்துறைக்கு சுமையை ஏற்படுத்தும் என்பதையும் கணிப்பதில் உள்ள சிக்கல்களை சமாளிப்பதால் இதன் மூலம் தொற்றுநோயைத் தடுக்க முடியும்.
இந்த முயற்சியின் ஒரு பகுதியாக, ஜவஹர்லால் நேரு மேம்பட்ட அறிவியல் ஆராய்ச்சி மையம்  மற்றும் இந்திய அறிவியல் நிறுவனம்  பெங்களூருவும், நாட்டில் உள்ள அனைத்து கொவிட்-19 மாடலிங் திட்டங்கள் மற்றும் திட்டங்களை இணைத்து ஒருங்கிணைந்து பணிபுரியும்.
(Visitor Counter : 188
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படவிழாவில் பங்கேற்பவர்களுக்கு மறக்கமுடியாத அனுபவம் கிடைக்கும் என்று மத்திய இணையமைச்சர் டாக்டர் எல். முருகன் நம்பிக்கை தெரிவித்தார்
"இந்திய மற்றும் சர்வதேச அளவில் இருந்து இந்த ஆண்டு வந்துள்ள பதிவுகளின் எண்ணிக்கை இத்திரைப்பட விழாவுக்கு இருக்கும் உலகளாவிய வரவேற்பை எடுத்துக்காட்டுகிறது"
கோவாவில் நாளை தொடங்கப்படவுள்ள 53-வது இந்திய சர்வதேச திரைப்பட விழாவில் கலந்து கொள்ளும் விருந்தினர்கள் மற்றும் பிரதிநிதிகளுக்கு மத்திய தகவல் மற்றும் ஒலிபரப்புத் துறை இணையமைச்சர் டாக்டர். எல். முருகன் அன்பான வரவேற்பைத் தெரிவித்துக் கொண்டுள்ளார்.
இந்திய சர்வதேச திரைப்பட விழாவுக்கு ஒவ்வொரு ஆண்டும் கிடைக்கும் வரவேற்பை குறிப்பிடுவதில் மகிழ்ச்சி அடைவதாக அமைச்சர் கூறியுள்ளார். "இந்த ஆண்டு, இந்திய மற்றும் சர்வதேச பிரிவுகளில் பங்கேற்க வந்துள்ள பதிவுகளின் எண்ணிக்கை, இந்த திருவிழாவின் உலகளாவிய பிரபலத்தையும், வரவேற்பையும் எடுத்துக்காட்டுகிறது" என்று அவர் கூறியுள்ளார்.
பல்வேறு பிரிவுகள் மற்றும் கருப்பொருள்கள் திரைப்பட ஆர்வலர்களுக்கு சமூக நலன் ஆகியவற்றைப் பிரதிபலிக்கும் படங்களை இந்திய சர்வதேச திரைப்பட விழா கொண்டுள்ளதாக அமைச்சர் கூறியுள்ளார். திரைப்பட விழாவில் கல்வி சார்ந்த நிகழ்ச்சிகள், பயிலரங்குகள் போன்றவற்றையும் வழங்கும் என அவர் தெரிவித்துள்ளார்.
53-வது இந்திய சர்வதேச திரைப்பட விழா, அதில் பங்கேற்பவர்கள் அனைவருக்கும் மறக்கமுடியாத அனுபவமாக மாறும் என்று அவர் நம்பிக்கை தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
3-வது கேலோ இந்தியா விளையாட்டுப் போட்டிகளின் தொடக்கவிழா வண்ணமயமாக நடைபெற உள்ளது
37 மாநிலங்கள் மற்றும் யூனியன் பிரதேசங்களிலிருந்து 20 வகையான விளையாட்டுகளில் 6,800 வீரர்கள் பங்கேற்க உள்ளனர்
பசுமை நிகழ்வு என்பதால் விளையாட்டு இடங்களில் மின்சார வாகனங்கள் பயன்படுத்தப்பட உள்ளன
குவஹாத்தியில் 2020 ஜனவரி 10 முதல் 22 வரை நடைபெற உள்ள 3-வது கேலோ இந்தியா விளையாட்டுப் போட்டிகளுக்கான ஆயத்தப் பணிகள் தொடங்கி உள்ளன. ஜனவரி 10 அன்று இந்திரா காந்தி விளையாட்டரங்கில் நடைபெற உள்ள தொடக்க நிகழ்வில் அசாம் முதலமைச்சர் திரு சர்பானந்த சோனாவால், மத்திய இளைஞர்நலன் மற்றும் விளையாட்டுகள் துறை இணை அமைச்சர்  திரு கிரண் ரிஜிஜூ, அசாமின் பெருமிதமாக உள்ள ஹிமாதாஸ் உள்ளிட்ட விளையாட்டு வீரர்கள் பங்கேற்க உள்ளனர்.
கேலோ இந்தியா விளையாட்டுகள் நிச்சயமாக நாட்டின் இளைஞர்களுக்கு உத்வேகமாக அமையும் என்று திரு கிரண் ரிஜிஜூ தெரிவித்தார். 3-வது கேலோ இந்தியா விளையாட்டு போட்டிகள் வடகிழக்கு மாநிலங்களின் இளைஞர்களிடம் சர்வதேச தரத்திலான விளையாட்டுகள் குறித்த பெரும் தாக்கத்தை ஏற்படுத்தும் என்றும் அவர் கூறினார்.
37 மாநிலங்கள் மற்றும் யூனியன் பிரதேசங்களிலிருந்து 6,800 வீரர்கள் பங்கேற்க உள்ளனர். புதிதாக சேர்க்கப்பட்டுள்ள சைக்கிள் போட்டி, லான் பவுல்ஸ் உள்ளிட்ட 20 வகையான விளையாட்டுகளில் இவர்கள் பங்கேற்பார்கள். இந்தப் போட்டிகள் குவஹாத்தியில் எட்டு அரங்கங்களில் நடைபெற உள்ளன. விளையாட்டு வீரர்கள், அலுவலர்கள், தன்னார்வ தொண்டர்கள், உதவியாளர்கள் உட்பட 10,000-க்கும் அதிகமானோர் பங்கேற்பார்கள் என்று எதிர்பார்க்கப்படுகிறது.
தொடக்க விழாவின் முக்கிய நிகழ்வாக புதுமையான ஒளிவிளக்குகளும், தொழில்நுட்பமும் பயன்படுத்தப்பட உள்ளன. அசாமின் பல்வேறு பகுதிகளிலிருந்து பாரம்பரிய சமூகத்தினரின் நிகழ்ச்சிகளும் இடம் பெறும்.
பசுமை நிகழ்வு என்பதால் விளையாட்டு இடங்களில் மின்சார வாகனங்கள் பயன்படுத்தப்பட உள்ளன.
போட்டிகளில் வெற்றி பெறுபவர்களுக்கு கேலோ இந்தியா கல்வி உதவித்தொகை வழங்கப்படுவதோடு அசாம் அரசு ரொக்கப்பரிசுகளையும் அறிவித்துள்ளது.
பல்வேறு மாநிலங்களிலிருந்து வருகின்ற விளையாட்டு வீர்ர்கள் , அலுவலர்கள் தங்குவதற்கு நூற்றுக்கும் அதிகமான ஓட்டல்கள், ஏற்பாடு செய்யப்பட்டுள்ளது. இவர்களை வரவேற்க விமான நிலையங்கள், ரயில் நிலையங்கள், பேருந்து நிலையங்கள் ஆகியவற்றில் வரவேற்புக் குழுக்கள் அமைக்கப்பட்டுள்ளன.
------
(Visitor Counter : 263
குடியரசுத் துணைத் தலைவர் செயலகம்
மாணவர்களுக்கு, சிக்கல்களுக்குத் தீர்வுகாணும் சிந்தனைத் திறனை, கல்வி அளிக்க வேண்டும்: குடியரசுத் துணைத் தலைவர்
உலக அளவிலான தர மதிப்பீட்டில் இந்தியப் பல்கலைக்கழகங்களின் நிலை குறித்து குடியரசுத் துணைத் தலைவர் திரு. எம். வெங்கைய நாயுடு கவலை தெரிவித்தார்.
“நாட்டில் 800க்கும் மேற்பட்ட பல்கலைக்கழகங்கள் இருக்கின்றன. ஆனால், அவற்றில் ஒன்று கூட உலகளாவிலான சிறந்த கல்வி நிறுவனங்களில் இடம்பெறவில்லை” என்று அவர் குறிப்பிட்டார்.
மேலாண்மையியல் பயிற்சிக்கான சர்வதேச கல்விநிறுவனத்தின்  குருகாம் வளாகத்தை அவர் புது தில்லி லோதி சாலையில் உள்ள வளாகத்திலிருந்து இன்று தொடங்கிவைத்தார்.
நிகழ்ச்சியில் அவர் பேசியதாவது:
“கல்வி என்பது தொழில்நுட்பம் சார்ந்த அறிவுலகில் நமது இளைஞர்களைப் பல்வேறு சவால்களை எதிர்கொள்வதற்காக மட்டுமே தயார்படுத்துவது அல்ல, மக்கள் எதிர்கொள்ளும் பல்வேறு சிக்கல்கள் குறித்து அலசி ஆராய்ந்து புதுமையான சரியான தீர்வுகளைக் காண்பதற்கும் இளைஞர்களைத் தயார் செய்யவேண்டும்.
மாணவர்கள் மிகப் பெரிய கனவுகளை வளர்த்துக் கொள்ளவேண்டும். இதுவரை காணாத இடங்களிலும் வாய்ப்புகளைக் கண்டறிய வேண்டும். அத்துடன் நமது பண்பாடு, பாரம்பரியம், பழக்கவழக்கம், வரலாறு ஆகியவற்றிலும் வேரூன்றியிருக்க வேண்டும். அவர்கள் பெற்றோர்களை, தாய்மொழியை, தாய்நாட்டை, சொந்த கிராமத்தைக் கைவிடவோ நிராகரிக்கவோ கூடாது. நல்ல எதிர்காலத்துக்காக அவர்கள் இயற்கையுடன் இணைந்த வாழ்க்கையை மேற்கொள்ள வேண்டும்.
நமது கல்வி முறை முழுமையான நோக்குடன் பரந்துபட்ட, ஒன்றுக்கொன்று பின்னிப் பிணைந்த படிப்புகளைக் கொண்டதாக அமைந்திருக்க வேண்டும். அதுவும் அதிகரித்து வரும் அறிவுசார்ந்த, ஒன்றையொன்று சார்ந்த நமது உலகைச் சார்ந்ததாக இருக்க வேண்டும்” இவ்வாறு குடியரசுத் துணைத் தலைவர் பேசினார்.
மேலும் விவரங்களுக்கு இணையதளம் : http://pib.nic.in/